**SVEUČILIŠTE U ZAGREBU**

**STOMATOLOŠKI FAKULTET**

**GUNDULIĆEVA 5**

**10000 ZAGREB**

**OIB: 70221464726**

**RKP: 01870**

**OBRAZLOŽENJE OPĆEG DIJELA USKLAĐENOG FINANCIJSKOG PLANA ZA**

**2023.-2025. GODINU**

**PRIHODI I PRIMICI**

Ukupno planirani prihodi za 2023. godinu iznose 8.158.016 eura, procjena za 2024. godinu iznosi 8.113.197 eura dok za 2025. procjena iznosi 8.081.630 eura. Najveći dio prihoda odnosi se na izvore 11 i 43. U odnosu na 2023. godinu procjena za 2024. i 2025. je manja zbog završetka projekata.

Na izvoru 11 prihodi iznose 6.301.349 eura, usklađeni su s konačno usvojenim Državnim proračunom koji je usvojio Hrvatski sabor.

Na izvoru 31 planirani prihodi iznose 397.160 eura, najveći dio prihoda planiran je od izvođenja tečajeva trajne izobrazbe, obavljanja razdoblja prilagodbe u postupcima priznavanja inozemnih stručnih kvalifikacija i provjere kompetentnosti, od školarina poslijediplomskih specijalističkih studija, te od najma. Nije predviđen rast prihoda u 2024. i 2025. u odnosu na 2023. godinu.

Na izvoru 43 planirani su prihodi u jednakom iznosu 1.293.385 eura za sve tri godine. Najveći dio prihoda odnosi se na prihode od studija Dentalne medicine na engleskom jeziku i prihoda poslijediplomskog doktorskog studija.

Na izvoru 52 planirani su prihodi za 2023. godinu od Hrvatske zaklade za znanost (HRZZ) u iznosu 93.512 eura za projektno financiranje znanstvene djelatnosti te financiranje doktoranada i poslijedoktoranada zaposlenih na teret HRZZ-a, te 5.000 eura za tekuće pomoći od iz proračuna JLPRS-a koji nam nije nadležan. Prihodi u 2024. i 2025. godini su manji zbog završetka određenih projekata i financiranja školovanja doktoranada i poslijedoktoranada.

Na izvoru 61 planirani su prihodi za 2023. godinu u iznosu 53.279 eura. Odnose se na prihode od projekta pod nazivom „Biorazgradivi implantati za inženjerstvo koštanog tkiva“, gdje smo partner trgovačkom društvu i namjenske donacije od neprofitnih organizacija za studentske programe te tekućih donacija od trgovačkih društava. Projekt s izvedbom završava do kraja 2023. godine te su procjene za 2024. i 2025. znatno manje.

Na izvoru 71 planirani su prihodi od otkupa stanova za sve tri godine u iznosu od 1.327 eura.

**RASHODI I IZDACI**

Ukupno planirani rashodi za 2023. godinu iznose 8.523.730 eura, procjena za 2024. godinu iznosi 8.433.911 eura dok za 2025. procjena iznosi 8.402.344 eura. Najveći dio rashoda odnosi se na izvore 11 i 43. U odnosu na 2023. godinu procjena za 2024. i 2025. je manja zbog završetka projekata.

Na izvoru 11 planirani rashodi za 2023. godinu iznose 6.301.349 eura. Najveći dio namijenjen je za rashode za zaposlene te pokrivanje dijela materijalnih rashoda za normalno funkcioniranje Fakulteta.

Na izvoru 31 planirani rashodi za sve tri godine iznose 397.160 eura. Najvećim dijelom rashodi se odnose na pokrivanje troškova kod organizacije i izvođenja tečajeva trajne izobrazbe, stručnog usavršavanja, znanstveno istraživačkih troškova i materijalnih troškova koji su se znatno povećali u 2022. godini.

Na izvoru 43 planirani rashodi za sve tri godine iznose 1.614.099 eura. Najveći dio rashoda odnosi se na rashode za zaposlene i vanjske suradnike zbog suradnje kod izvođenja studija Dentalne medicine na engleskom jeziku, na materijalne rashode, tekuće i investicijsko održavanje, te nabavu dugotrajne imovine.

Na izvoru 52 planirani rashodi za 2023. godinu iznose 143.512 eura. Najvećim dijelom se odnose na rashode za zaposlene na projektima Hrvatske zaklade za znanost te materijalne rashode za provođenje projekata. Rashodi u 2024. i 2025. godini su manji zbog završetka određenih projekata i financiranja školovanja doktoranada i poslijedoktoranada.

Na izvoru 61 planirani rashodi za 2023. godinu iznose 53.279 eura. Najvećim dijelom se odnose na rashode za zaposlene na projektu pod nazivom „Biorazgradivi implantati za inženjerstvo koštanog tkiva“, eferentne oznake projekta: KK.01.2.1.02.0209 koje financira trgovačko društvo i na provođenje aktivnosti namjenskih donacija koje financiraju neprofitne organizacije za provedbu studentskih projekata. Rashodi u 2024. i 2025. godini su manji zbog završetka projekta.

**PRIJENOS SREDSTAVA IZ PRETHODNE U SLJEDEĆU GODINU**

Donos planiranih sredstava u 2023. godinu iznosi 1.330.000 eura. Najveći dio se odnosi na izvori 43 donos prihoda od studija Dentalne medicine na engleskom jeziku i od poslijediplomskog doktorskog studija koji iznosi 1.165.550 eura. Namijenjen je za plaćanje rashoda nastalih u 2022. godini koji će se podmiriti u 01. mjesecu 2023. godine, za tekuće i investicijsko održavanje, te dodatna ulaganja u opremu i projektnu dokumentaciju. Odnos sredstava u 2024. godini iznosi 844.836 eura, a u 2025. godini 524.122 eura i koristit će se za tekuće i investicijsko održavanje i dodatna ulaganja u opremu. Na izvoru 52 donos u 2023. godinu iznosi 45.000 eura, odnosi se na projekte HRZZ-a koji rashode po izvještajnom razdoblju imaju u 2023. godini. Odnos sredstava na izvoru 31 u 2023. godini iznosi 119.450 eura i prijenos ostaje isti sve do kraja 2025. godine. Najveći dio su prihodi od izvođenja tečajeva trajne izobrazbe i poslijediplomskih specijalističkih studija. Sredstva su namijenjena za za tekuće i investicijsko održavanje, te dodatna ulaganja u opremu i projektnu dokumentaciju.

**UKUPNE I DOSPIJELE OBVEZE**

|  |  |  |
| --- | --- | --- |
|  | Stanje obveza na dan 31.12.2021. | Stanje obveza na dan 30.06.2022. |
| Ukupne obveze | 3.906.149,00 HRK | 4.042.336,98 HRK |
| Dospjele obveze | 0 | 0 |

Stanje obveza Stomatološkog fakulteta na dan 31.12.2021. iznosi 3.906.149 kuna, sve obveze su nedospjele. Od toga međusobne obveze proračunskih korisnika iznose 73.092 kuna, a obveze za rashode poslovanja 3.833.057 kuna. Međusobne obveze za proračunske korisnike odnose se na obveze za povrat sredstava na ime bolovanja koje refundira HZZO.

Stanje obveza Stomatološkog fakulteta na dan 30.06.2022. iznosi 4.042.336,98 kuna, sve obveze su nedospjele. Od toga međusobne obveze proračunskih korisnika iznose 102.030,55 kuna, a obveze za rashode poslovanja i nabavu nefinancijske imovine iznose 3.940.306,43 kune.

Zagreb, 1. prosinac, 2022.

Dekanica:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prof.dr.sc. Zrinka Tarle